[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 28.6.2007

COM(2007) 362 окончателен

ДОКЛАД НА КОМИСИЯТА

Годишен доклад на Комисията относно Гаранционния фонд и неговото управление през 2006 г {SEC(2007) 869}

СЪДЪРЖАНИЕ

1. Правно основание 3

2. Състояние на Фонда към 31 декември 2006 г. 3

2.1 Финансов анализ 3

2.2 Счетоводно преставяне 5

2.3 Предварителен консолидиран финансов отчет на Гаранционния фонд към 31 декември 2006 г. 5

2.3.1 Предварителен консолидиран счетоводен баланс на Гаранционния фонд 6

2.3.2 Предварителен консолидиран отчет за икономическия резултат на Гаранционния фонд 9

3. Плащания към Фонда 11

3.1. Плащания от общия бюджет в течение на финансовата година 11

3.2. Лихви от финансовите инвестиции на ликвидните активи на Фонда 12

3.3. Възстановяване на суми от просрочващи длъжници 13

4. Задължения на Фонда 13

4.1. Просрочени плащания 13

4.2. Възнаграждение на ЕИБ 13

1. Правно основание

Регламент (ЕО, Евратом) № 2728/94 на Съвета от 31 октомври 1994 г. („Регламента”) учреди Гаранционен фонд за външни дейности („Фонда”), чиито ресурси се използват за изплащане на суми на кредитори на Общността в случай на просрочване на плащания от получателя на заем, предоставен или гарантиран от Общността (OВ L 293, 12.11.1994 г., стр. 1). Регламентът беше изменен от Регламент (ЕО, Евратом) № 1149/99 на Съвета от 25 май 1999 г. (OВ L 139, 2.6.1999г., стр. 1), Регламент (ЕО, Евратом) № 2273/2004 на Съвета от 22 декември 2004 г. (OВ L 396, 31.12.2004г., стр. 28) и последно изменен с Регламент (ЕО, Евратом) № 89/2007 на Съвета от 30 януари 2007 г. (OВ L 22, 31.1.2007, стр. 1) („изменения Регламент”). Последното изменение ще влезе в сила на 1 януари 2007 г.

Съгласно член 6 от Регламента, Комисията поверява финансовото управление на Фонда на Европейската инвестиционна банка (ЕИБ) съгласно Споразумение, подписано между Общността и ЕИБ на 23 ноември 1994 г. в Брюксел и на 25 ноември 1994 г. в Люксембург („Споразумението”).

Съгласно член 8.2 от Споразумението, до 1 март всяка година Банката трябва да изпраща на Комисията годишен доклад относно състоянието на Фонда и неговото управление, включващ отчет за приходите и разходите, отчет за финансовите резултати и финансовия отчет на Фонда за предходната година, „отчет за финансовото състояние на Фонда”. Повече подробности от доклада за 2006 г. година могат да се намерят в раздел 2 на работния документ на Комисията („Приложение”)[1].

В допълнение, член 7 от изменения Регламент изисква от Комисията да изпраща до Европейския парламент, Съвета и Сметната палата годишен доклад за състоянието на Фонда и неговото управление за всяка финансова година до 31 май на следващата година.

2. Състояние на Фонда към 31 декември 2006 г.

2.1 Финансов анализ

Състоянието на Фонда е представено съгласно Международните стандарти за финансови отчети (МСФО) в края на финансовата 2006 година. Състоянието на Фонда възлизаше на 1 379 697 691,89 EUR (виж раздел 3 от приложението: Отчет за финансовото състояние на Фонда към 31 декември 2006 г., осигурен от ЕИБ). Това е сумата, от учредяването на Фонда, на всички

- бюджетни плащания към Фонда 2 799 914 500,00 EUR ;

- последователни годишни нетни резултати 575 869 592,23 EUR ;

- събиране на сумите, платени от Фонда за просрочените плащания 575 673 913,77 EUR ;

- минус такса за управление на ЕИБ в размер на 714 719,38 EUR ,съответстваща на плащането, което предстои да бъде направено през 2007 г.;

- комисионна, получена през 2002 г. за забавено събиране 5 090 662,91 EUR ;

- корекции, дължащи се на прилагането на МСФО при оценката на портфейла на Фонда 14 996 561,86 EUR (виж точка "Резерви" от частта Пасиви на счетоводния баланс на Фонда в раздел 3 от приложението);

- минус обратни изкупувания от ресурсите на Фонда (477 860 856,19 EUR );

- последователни възстановявания към бюджета на излишъка във Фонда (1 775 870 000,00 EUR );

- и извънредното възстановяване към бюджета в размер на 338 831 402,07 EUR през 2005 г., представляващо 9% от неприключилите операции към 1 май 2004 г., отпуснати на десетте нови държави-членки (виж в раздел 1 от изменението на регламента на Фонда от 2004 г.).

След приспадане на натрупаните задължения в размер на EUR 743 249,38, от които 714 719,38 EUR такси за управление (възнаграждение на ЕИБ), общата сума на нетния счетоводен баланс на Фонда към 31 декември 2006 г. възлиза на 1 378 954 442,51 EUR .

Към 31 декември 2006 г., неприключилите операции по отпускане и гарантиране на заеми към България и Румъния възлизаха на 2 899 334 719,06 EUR . С присъединяването на тези държави към Европейския съюз на 1 януари 2007 г., сумата от 260 940 124,72 EUR беше изплатена към бюджета на 14 февруари 2007 г., след изменението на регламента.

Член 3 от изменения регламент изисква Фондът да се увеличи до подходящо ниво (целева стойност), определено на 9% от общите просрочени капиталови задължения на Общността, свързани с всяка операция, увеличени с неплатената дължима лихва.

Следователно, неприключилите операции по отпускане и гарантиране в полза на трети страни[2] плюс натрупаната лихва към 31 декември 2006 г. възлизаха на 11 025 065 532,58 EUR , от които 109 809 066,54 EUR представляваха натрупаната лихва. Съотношението между ресурсите на Фонда, възлизащи на 1 118 014 317,79 EUR (1 378 954 442,51 EUR - 260 940 124,72 EUR ) и общите просрочени капиталови задължения по смисъла на изменения регламент, беше 10,1%. Тъй като това надвишава целевата стойност от 9% от общата гарантирана просрочена сума (закръглена на 992,26 EUR милиона), през 2007 г. трябва да се направи плащане от Фонда към общия бюджет на Европейския съюз, както е предвидено в трета алинея на член 3 от изменения Регламент. Сумата, която трябва да бъде внесена през 2007 г. като излишък в предварителния проектобюджет за 2008 г., е 125 750 000,00 EUR .

2.2 Счетоводно представяне

Тъй като Комисията реши да представя счетоводната си отчетност съгласно новите счетоводни правилa, вдъхновени от принципите на МССПС/ МСФО, неконсолидираните финансови отчети на Фонда са изготвени съгласно тези принципи, както е обяснено в приложението.

2.3 Предварителен консолидиран финансов отчет на Гаранционния фонд към 31 декември 2006 г.

Общата сума на неконсолидирания счетоводен баланс е 1 380 797 489,49 EUR . Това включва общия размер на Фонда, плюс просрочените задължения, покрити от Фонда, натрупаната лихва върху просрочените плащания и други счетоводни натрупвания, за да се изготви пълен набор от финансови отчети на Фонда към края на годината, които да бъдат консолидирани в консолидирания счетоводен баланс на ЕС.

Основните промени в представянето на отчети са обяснени в бележките, за да се изравнят цифрите с финансовия отчет на ЕИБ, представен в приложението (алинея 3.2).

2.3.1 Предварителен консолидиран счетоводен баланс на Фонда

Счетоводен баланс: активи (EUR) | 2006 | 2005 |

Текущи активи |

Краткосрочни вземания | 1,099,797.60 | 1,227,798.12 |

Други | 1,099,797.60 | 1,227,798.12 |

Краткосрочни инвестиции | 939,964,332.03 | 1,008,639,934.02 |

AFS портфейл – стойност | 909,631,292.30 | 946,662,502.30 |

AFS портфейл – актюерска разлика | -7,298,412.75 | -8,860,547.41 |

AFS портфейл – корекции по справедливата стойност | 14,654,734.60 | 46,565,266.11 |

AFS портфейл – натрупвания | 22,976,717.60 | 24,272,713.02 |

AFS портфейл – обезценка |

Парични средства и парични еквиваленти | 439,733,359.86 | 316,024,023.23 |

Текущи сметки | 1,158,007.44 | 1,582,089.98 |

Краткосрочни депозити - номинал | 436,500,000.00 | 313,500,000.00 |

Натрупана лихва върху краткосрочни депозити | 2,075,352.42 | 941,933.25 |

Други парични еквиваленти – себестойност |

Натрупана лихва върху други парични еквиваленти |

Общо текущи активи | 1,380,797,489.49 | 1,325,891,755.37 |

ОБЩО | 1,380,797,489.49 | 1,325,891,755.37 |

Счетоводен баланс: задължения (EUR) | 2006 | 2005 |

A. СОБСТВЕН КАПИТАЛ |

Капитал (гаранционен фонд) | 685,213,097.93 | 650,303,097.93 |

Плащане от бюджета | 559,463,097.93 | 557,573,097.93 |

(излишък, платим към бюджета) | 125,750,000.00 | 92,730,000.00 |

Резерви | 14,996,561.86 | 46,981,944.72 |

Прилагане за първи път – резерв на справедливата стойност | 341,827.26 | 416,678.61 |

Промяна на справедливата стойност на активите на AFS | 14,654,734.60 | 46,565,266.11 |

Натрупан излишък / дефицит | 627,856,153.68 | 577,197,865.26 |

Начално салдо | 627,856,153.68 | 577,197,865.26 |

Икономически резултат за годината | 51,965,637.41 | 50,658,288.42 |

Общо собствен капитал | 1,380,031,450.88 | 1,325,141,196.33 |

B. ТЕКУЩИ ЗАДЪЛЖЕНИЯ |

Задължения | 766,038.61 | 750,559.04 |

Други | 766,038.61 | 750,559.04 |

Общо текущи задължения | 766,038.61 | 750,559.04 |

ОБЩО | 1,380,797,489.49 | 1,325,891,755.37 |

Бележки към счетоводния баланс:

- „Краткосрочни вземания Други” се отнася до сумите на обратните изкупувания към Фонда. Тази сума включва капитала, лихвите и санкциите, дължими на бюджета на Общността след интервенцията на Фонда, подпомагаща активирането на гаранция.

- Разликата в „натрупания излишък” в собствения капитал, сравнена с финансовата позиция на Фонда, представена в алинея 3.3 от приложението, е обяснена от последователните обратни изкупувания и санкциите към Фонда.

- „Задължения Други” през 2006 г. включват комисионата за управление на ЕИБ, таксите за одит, натрупаните такси за одит при приключване на счетоводната отчетност и натрупаните такси за възстановяване, дължими на ЕИБ след изплащане на наказателните такси, дължими на Фонда.

2.3.2 Предварителен консолидиран отчет за икономическия резултат на Гаранционния фонд

Гаранционен фонд – консолидиран отчет за икономическия резултат (EUR) | 2006 | 2005 |

Приходи от финансови операции | 52,981,320.04 | 51,555,876.17 |

Приходи от лихви |

Приходи от лихви от парични средства и парични еквиваленти | 11,443,127.48 | 6,280,520.69 |

Приходи от лихви от активи на AFS | 41,538,192.56 | 44,158,957.25 |

Друг приход от лихви | -88,004.16 |

Постъпления от чужда валута | 54,152.53 |

Реализирана печалба от продажба на активи на AFS | 0.00 | 1,150,249.86 |

Сторно на загуба от обезценка на активи на AFS |

Други финансови приходи |

Разходи от финансови операции | -1,015,682.63 | -897,587.75 |

Разходи за лихви |

Разходи за лихви върху парични средства и парични еквиваленти |

Загуби от чужда валута | -128,000.52 |

Реализирана загуба от продажба на активи на AFS |

Загуба от обезценка на активи на AFS |

Други финансови разходи | -887,682.11 | -897,587.75 |

От които: такси за управление | -714,719.38 | -702,497.47 |

ИЗЛИШЪК ОТ ИНВЕСТИЦИОННИ ДЕЙНОСТИ | 51,965,637.41 | 50,658,288.42 |

ИЗЛИШЪК ОТ ОБИЧАЙНИ ДЕЙНОСТИ |

Извънредни печалби |

Извънредни загуби |

ИЗЛИШЪК ОТ ИЗВЪНРЕДНИ ПОЗИЦИИ |

ИКОНОМИЧЕСКИ РЕЗУЛТАТ ЗА ГОДИНАТА | 51,965,637.41 | 50,658,288.42 |

Бележка към предварителния консолидиран отчет за икономическия резултат:

- Корекцията през 2005 г., свързана с „Друг приход от лихви”, се дължи на промяната в оценката на санкциите, които трябва да се получат.

- „Постъпленията от чужда валута” през 2005 г. се отнасят към оценката на „други вземания”.

- „Други финансови разходи” включват комисионата за управление на ЕИБ, таксите за одит, натрупаните такси за одит при приключване на счетоводната отчетност и натрупаните такси за възстановяване, дължими на ЕИБ след изплащане на наказателните такси, дължими на Фонда.

3. Плащания към Фонда

3.1. Плащания от общия бюджет в течение на финансовата година

Правната основа за провизионните мерки е описана в раздел 1 от приложението.

Регламент (ЕО) № 2040/2000 на Съвета от 26 септември 2000 г. (OJ L 244, 29.9.2000, p. 27) относно бюджетната дисциплина разреши вписването в общия бюджет на резерв за заеми и гарантирани операции. Това перо, към което бяха предвидени бюджетни кредити в размер на 229 милиона EUR през 2006 г., се използва за захранване на Фонда чрез прехвърляне на суми към бюджетното перо за плащания към Фонда.

В съзвучие с правната основа, трансфер на обща сума 127 640 000,00 EUR за захранване на Фонда бе приет от бюджетния орган през 2006 г.

- Трансфер DEC20/2006[3]: 127 640 000,00 EUR : този трансфер беше за плащания към Фонда във връзка с решенията на Съвета от 22 декември 1999 г., 6 ноември 2001 г. и 22 декември 2004 г., съгласно договореностите, изложени в приложението към регламента.

Решенията, обхванати от този трансфер, са изброени в раздел 1 от приложението.

Трансферът в размер на 127 640 000,00 EUR беше платен по силата на механизма за прихващане от изплащането на излишъка на Фонда от EUR 92 730 000,00. Следователно, нетната стойност от 34 910 000,00 EUR беше изплатена на Фонда на 31 юли 2006 г.

На 30 януари 2007 г. Съветът прие изменение (виж раздел 1 от правното основание), което влиза в сила от 1 януари 2007 г. Основната цел на това изменение е да подобри ефективността на използване на бюджетните средства, посредством провизиране на Фонда на базата на наблюдаваните суми на неизплатените гарантирани заеми.

Съгласно Междуинституционално споразумение между Европейския парламент, Съвета и Комисията относно бюджетната дисциплина и доброто финансово управление[4], наличната сума за финансиране на Фонда ще бъде изпълнена чрез бюджетна линия под рубрика 4 (външни връзки), а не, както е било в миналото, чрез специално отреден резерв[5].

3.2. Лихви от финансовите инвестиции на ликвидните активи на Фонда

Ликвидните активи на Фонда се инвестират съгласно принципите за управление, изложени в приложението към споразумението между Общността и ЕИБ от 23-25 ноември 1994 г., изменено с допълнително споразумение № 1 от 17-23 септември 1996 г. и допълнително споразумение № 2 от 26 април - 8 май 2002 г. С допълнително споразумение № 2 през 2002 г. инвестиционните принципи бяха променени, за да се коригира прекомерната ликвидност, която беше нараснала до над 50% от активите на Фонда и ограничаваше доходността на Фонда. Запазвайки ограничението, при което най-малко една трета от Фонда трябва да бъде инвестирана в краткосрочни инвестиции (до една година), бяха разширени приемливите инструменти за краткосрочна ликвидност. Сега те включват ценни книжа с променлив дивидент, независимо от техния падеж и ценни книжа с фиксиран дивидент с най-много една година, оставаща до падежа, независимо от първоначалния им период на падежа. Това е поради факта, че ценни книжа с фиксирана цена се изплащат на 100% от номиналната им стойност в края на техния живот, докато ценните книжа с променлив дивидент могат да бъдат продадени по всяко време на цена, доближаваща 100%, независимо от оставащия им период на падеж. За да се поддържа баланс между различните инструменти, чиято ликвидност се наблюдава, най-малко 18% (съответстващи на умножената по две стойност на провизиращия процент на Фонда) се държат в парични инвестиции, в частност – банкови депозити. Тази нова структура помогна да се подобри доходността на Фонда, като в същото време се поддържа благоразумни равнище на ликвидност.

В края на 2006 г. целевата структура на портфейла, усъвършенствана през 2005 г., т.е. равномерното разпределение на инвестициите между втората и десетата година от падежа, беше почти изпълнена. През 2007 г. е предвидено пълното изпълнение.

Изпълнението на портфейла надвиши условния критерий (за повече подробности, виж алинея 2.5.2 от приложението – „Изпълнение“). В края на 2006 г. преизпълнението възлизаше на 6.45 базови пункта.

Списъкът с банките, които имат право да приемат депозити, е договорен между Комисията и ЕИБ. Първоначалният списък редовно се преразглежда в светлината на последните промени в рейтинга на банките. Повечето банки са членове на системата за евро-клиринг. Те имат Moody's рейтинг най-малко A1 за дългосрочните и P1 за краткосрочните инвестиции, или еквивалентен рейтинг на Standard & Poor или на Fitch. Направените при тях инвестиции се управляват от правила, за да се осигури по-висока печалба и да се избегне концентрация на рискове.

През 2006 г. приходите от лихви от парични средства и парични еквиваленти по текущите сметки и ценните книжа на Фонда възлизаха на 52 981 320,04 EUR , разбити, както следва:

- Депозити и текущи сметки : 11 443 127,48 EUR ; това представлява ситуацията към 31 декември 2006 г., включително 10 272 574,00 EUR от лихви върху банковите депозити и 1 133 419,17 EUR промени върху натрупаните лихви през 2005 г. Текущите сметки възлизаха на 37 134,31 EUR , включващи лихвите, отразени в текущите сметки.

- Портфейл от ценни книжа : 41 538 192,56 EUR ; тази сума включва лихви и ценни книжа в размер на 44 781 061,69 EUR и промени в натрупаната лихва в размер на (1 295 995,14 EUR ) към 31 декември 2006 г. Лихвата върху ценните книжа се генерира от инвестиции, направени под формата на ценни книжа съгласно инвестиционните принципи, изложени в Споразумението, даващо мандат на ЕИБ да управлява ликвидните активи на Фонда. От тази цифра, обаче, трябва да се извадят 1 946 873,99 EUR , вписани в течение на годината като разликата между първоначалната цена и цената при погасяване, разделена pro rata temporis на оставащия живот на държаните ценни книжа (съответстваща на разликата на премията или отстъпката, вписани в отчета за приходите и разходите).

Получената лихва се вписва в резултатите за финансовата година.

3.3. Възстановяване на суми от просрочващи длъжници

През 2006 г. не бяха възстановени суми. Сумата от 1 448 433,44 USD, свързана с неплатени санкции, предстои да бъде възстановена от Фонда.

4. Задълженията на Фонда

4.1. Просрочени плащания

От Фонда не са изисквани суми за просрочени плащания през 2006 г.

4.2. Възнаграждение на ЕИБ

Второто допълнително споразумение към споразумението, подписано на 26 април и 8 май 2002 г. постановява да се определи възнаграждение на Банката, като се приложат към всеки транш от активите на Фонда прогресивно намаляващи годишни ставки на комисионни, които се отнасят до тях съответно. Възнаграждението се изчислява на базата на средните активи на Фонда.

Възнаграждението на Банката за 2006 г. беше фиксирано на 714 719,38 EUR и беше вписано в отчета за приходите и разходите и като текущи задължения (пасиви) в счетоводния баланс. Възнаграждението беше изплатено на ЕИБ през февруари 2007 г.

[1] SEC(2007)

[2] В изменението на регламента се определя, че операции, свързани с присъединяващите се страни, които се финансират от Фонда, ще продължат да се финансират от гаранцията на Общността след датата на присъединяването им. Само че, считано от тази дата, те престават да бъдат външни дейности за Общностите и се финансират директно от общия бюджет на Европейския съюз, а не повече от Фонда..

[3] SEC(2006) 646 окончателен.

[4] ОВ С139, 14.6.2006 г., стр.1 .

[5] Бюджетната дисциплина ще бъде гарантирана като:

- за заемите за макрофинансова помощ е необходимо решение на Съвета за всеки един по отделно;- за гарантираните от Евратом и ЕИБ заеми се одобряват от Съвета горни граници на многогодишна база.